স্কারলেট জোহানসন নাকি এককালে এমন একজনের প্রেমে ছিলেন, যিনি বেশিরভাগ সময় তাঁর নাগালের বাইরেই থাকতেন! রাত দেড়টায় বন্ধুদের সঙ্গ ছেড়ে কোনও বার’এর সামনে দাঁড়িয়ে তিনি হয়তো টেক্সট করতেন সেই প্রেমিককে। কিংবা ভোর ৪টেয় দেখা করতে যেতেন তাঁর সঙ্গে! স্কারলেট বলেছেন, ‘‘এসব অনেক আগের কথা। সেই প্রেমিক বেশিরভাগ সময়ই আনঅ্যাভেলেব্‌ল থাকত। সেটাই বোধহয় ওর প্রতি আমার আকর্ষণ আরও বাড়িয়ে তুলত! তারপর একটা সময়ে এসে বুঝলাম, সম্পর্কটা রাখা যাবে না। তখন চুকিয়েও দিলাম সব। না হলে ওই সম্পর্ক আমার রক্ত চুষে নিত!’’ যাঁর মোহিনী ‘মায়া’ কাটাতে পারেন না গোটা বিশ্বের বহু পুরুষ, সেই স্কারলেটের প্রেমকে এমন অবহেলা? ভাবা যায়!